སྔོན་ཆད་ཕྱོགས་གཞན་ནས་ཕེབས་པའི་བླ་མ་འགའ་རེས་དོལ་པོའི་ས་ཁུལ་དུ་ཞབས་རིམ་སོགས་འགྲོ་དོན་རྒྱ་ཆེར་བསྐྱངས་ཡོད་ཀྱང་ཕྱིས་སུ་མི་དམངས་ཚོས་ཁོང་ཤུགས་ལྡན་བསྟེན་གསོལ་བྱེད་མཁན་ཡིན་པ་ཤེས་པས་གནས་དབྱུང་བཏང་པའི་གནས་ཚུལ་ཡོད།དེ་ལྟའི་སྤྱི་ཚོགས་ཤིག་ལ་དོལ་རྒྱལ་བསྟེན་གསོལ་བྱེད་མཁན་ཡོད་རབས་དང་དོལ་རྒྱལ་གྱི་སྐྱེས་ཡུལ་རེད་ཟེར་བ་སོགས་ནི་འདས་པའི་ལོ་རྒྱུས་དང་ད་ལྟའི་དངོས་ཡོད་གནས་ཚུལ་མ་ཤེས་པའི་རང་རྟགས་ཤིག་ཏུ་ངོས་འཛིན་བྱས་ཀྱང་དོན་དང་མི་མཐུན་རྒྱུ་གང་ཡང་མི་འདུགངས་འདི་ནས་གང་བཤད་པ་དེ་ཆབ་སྲིད་ཀྱི་བསམ་བློས་རེ་དོགས་མཐའ་ལྷུང་གི་སྐད་ཆ་མིན་པར་རྒྱ་ཆེའི་མང་ཚོགས་ཁྲོད་གོ་ནོར་ཐེབས་མཁན་དང་མི་ཤེས་བཞིན་དུ་ངག་འཁྱལ་བྱེད་མཁན་ཚོས་དངོས་ཡོད་གནས་ཚུལ་ཇི་བཞིན་ཤེས་རྟོགས་ཐུབ་པའི་ཆེད་དུ་གསལ་བཤད་ཡིན།སྐད་ཆ་འདི་འདྲ་ཞིག་གླེང་དགོས་པའི་རྒྱུ་མཚན་ནི་ཉེ་ལམ་དྲ་ཐོག་ཏུ་དོལ་པོ་ནི་དོལ་རྒྱལ་གྱི་སྐྱེས་ཡུལ་ཡིན་སྐོར་དང་།དོལ་པོའི་ས་ཁུལ་ན་དོལ་རྒྱལ་བསྟེན་གསོལ་བྱེད་མཁན་མང་རབས།དོལ་པོ་ཟེར་བའི་ཚིག་འབྲུ་གཉིས་པོ་མཐོང་བ་དང་དོལ་རྒྱལ་དང་འབྲེལ་ཡོད་ཅན་ཡིན་པའི་དོགས་གཞི་བྱེད་མཁན་ཡོད་རབས་སོགས་རབ་དང་རིམ་པ་གླེང་སློང་བྱུང་སོང་པས་གསལ་བཤད་འདི་འདྲ་མ་བྱས་ཐབས་མེད་ལྟ་བུར་མཐོང་པས་སོ།།